高世泰

高世泰（），字彙旃，南直隸無錫縣人。明末清初政治人物。

 生平 
崇禎九年（1636年）舉丙子科應天鄉試第六名，崇祯十年（1637年）聯捷丁丑科進士。吏部观政，本年六月授礼部主客司主事，提督二館，十二年任廣東鄉試正主考，升本司员外，十一月升主客司郎中，《崇祯十年丁丑科进士三代履历》：高世泰，曾祖林，举人、知县，祀名宦乡贤，赠资德大夫太子少保兵部尚书；祖德徵，监生，以子攀龙恤赠官同前；父士鶴，太学生。彚旃，书三房，甲辰四月二十三日生，无锡县人，丙子六名，会三十名，二甲一名，吏部观政，本年六月授礼部主客司主事，提督二館，己卯广东正主考，升本司员外，十一月升主客司郎中，庚辰升湖广参议，提学道。崇禎十三年（1640年），任湖广按察使司僉事，提督学政。晚年重建东林书院燕居廟，讲学其中。《常州府志》：高世泰字彙旃，攀龙从子，父士鹤以笃行称于乡党。世泰崇祯十年进士，除礼部主事，典己卯广东乡试，历郎中，擢湖广提学佥事。至则修濂溪书院，遴诸名士数百人讲业其中。均州劣生某阴导武当太和宫税监，谒文庙，令诸生讲书于前，因有非笑之者，珰怒，诬以毁拆宫坊，文致数十人入告，事下学臣勘覆。世泰备陈珰僭虐状，为诸生辩甚力，遂得旨撤珰，罪劣生，而解均州狱，事峻归。方是时东林书院之毁几二十年，不绝如线，世泰为重建燕居庙，出旧藏先圣木主而祀之春秋仲丁，行释菜礼，不废，又次第起道南祠，筑再得草庐，于是讲会间举，庶几旧观。世泰性严肃，見子弟如宾客，于先儒旧迹多所表章。善楷书，得黄庭法。子蓮生，有文行，事嗣母郑以孝闻。又弟肇升亦笃行，世其家学。

 家族 
曾祖高林，举人、知县，祀名宦乡贤，赠资德大夫太子少保兵部尚书；祖父高德徵，监生，以子攀龙恤赠官同前；父高士鶴，太学生。从父高攀龙。

子高蓮生，有文行，事嗣母郑氏以孝闻。又弟高肇升亦笃行，世其家学。

參考資料
《無錫縣志》

Category:无锡人
Category:明朝湖廣按察司僉事
Category:明朝禮部主客司主事
Category:明朝禮部主客司郎中